Duke uruar të jeni mirë me shëndet dhe angazhime, ju vëmë në dijeni se ISP është duke monitoruar integritetin e zyrtarëve të lartë të emëruar dhe të zgjedhur, në kuadër të projektit “Promovimi i Llogaridhënies së Zyrtarëve të Zgjedhur 2025-2027”, mbështetur nga institucioni amerikan National Endowment for Democracy (NED).
Bazuar në kompetencat e Institucionit tuaj Ligjin nr. 119/2014, kërkojmë vënien në dispozicion të informacionit si më poshtë:
1. Proceset e emërimit / zgjedhjes
·         Lista e pozicioneve vakante ne nivelin e mesëm dhe të lartë ose të shpallura për konkurrim nga data 01.09.2025 e në vijim që janë subjekt i ligjit 138/2015.
 
2. Transparenca e kandidatëve/të emëruave/zgjedhurve:
·         Nëse ka raste, kërkojmë nëse CV-të e kandidatëve janë publike.
 
3. Masa administrative në zbatim të Ligjit nr. 138/2015: Gjithashtu,  kërkojmë  informacion  nëse,  gjatë  periudhës  01.09.2025  –  në  vijim,  Institucioni juaj ka marrë masa administrative në zbatim të Ligjit nr. 138/2015, ndaj zyrtarëve të zgjedhur, të emëruar apo stafit drejtues. Për secilin rast (nëse ka), kërkojmë të informohemi mbi: 
·         funksionin/pozicionin; llojin e masës administrative dhe datën e vendimit;
Sqarojmë se kërkesa nuk synon marrjen e të dhënave penale personale apo informacione mbi hetime penale në zhvillim, por vetëm informacion mbi vendimmarrjen dhe pasojat administrative institucionale, në përputhje me legjislacionin në fuqi.
 
Shpresojmë të kemi një informacion shterues nga ana e institucionit tuaj për këtë çështje.

